cyanic-selkie/wikianc huggingface dataset:
Interlingue
Gemak om te leer
As 'n internasionale hulptaal was gemak van leer deur gereelde afleiding en herkenbare woordeskat 'n sleutelbeginsel in Interlingue se skepping. Cosmoglotta het dikwels briewe vertoon van nuwe gebruikers en voormalige gebruikers van ander internasionale tale (hoofsaaklik Esperanto en Ido) wat getuig van die taal se eenvoud. Nuwe gebruikers het hul vinnige beheer van die taal gedemonstreer,  en ervare hulptaalgebruikers het hul ervarings gedeel. Omdat baie gebruikers van die taal dit teëgekom het nadat hulle die eerste keer Esperanto geleer het, is data oor die aanleerbaarheid van die taal vir diegene sonder ervaring in ander internasionale hulptale skaars. Een eksperiment om leertyd vas te stel is in die jare 1956 tot 1957 in 'n Switserse Katolieke hoërskool (gimnasium) in Disentis uitgevoer op die tyd wat nodig is om die taal aan te leer. Die eksperiment het getoon dat die studente wat aan die studie deelgeneem het, wat vorige ondervinding met Frans, Latyn en Grieks gehad het, beide geskrewe en gesproke Interlingue bemeester het na 30 uur se studie.
Literatuur
Die belangrikste literêre tekste in Occidental het in Cosmoglotta verskyn. Daar is ook 'n paar werke, beide oorspronklik en vertaal, in Interlingue gepubliseer.
Sommige werke in Occidental is:
Oespenski-katedraal (Moskou)
Die Oespenski-katedraal of Katedraal van die Mariahemelvaart (Russies: Успенский собор, Oespenski sobor) is ’n Russies-Ortodokse kerk wat gewy is aan die hemelvaart van die Teotokos ("Gods Moeder"). Dit is aan die noordekant van Katedraalplein in die Moskouse Kremlin in Rusland geleë. Suidwes daarvan is die Kloktoring van Iwan die Grote. Die katedraal word as die moederkerk van Moskouse Rusland beskou. Die huidige weergawe is tussen 1475 en 1479 gebou in opdrag van die Moskouse grootprins Iwan III. Die argitek was Aristotele Fioravanti. Tussen 1547 en 1896 is die Russiese heersers hier gekroon. Dit is ook waar die meeste Moskouse metropoliete en patriarge begrawe is.
Geskiedenis
Argeologiese ondersoeke in 1968 het aangedui die terrein van die huidige katedraal was ’n Middeleeuse begraafplaas, en dit het die vermoede bevestig dat ’n houtkerk in die 12de eeu hier gestaan het. Dit is omstreeks 1326 deur ’n kalksteenstruktuur vervang wat in historiese rekords genoem word.
In die 14de eeu het metropoliet Pieter vir Iwan I (Iwan Kalita) oorreed om ’n katedraal gewy aan die Teotokos in Moskou te bou soos die een in die hoofstad, Wladimir. Bouwerk het op 4 Augustus 1326 begin, en die kerk is op 4 Augustus 1327 voltooi en ingewy. In dié tyd het Moskou die hoofstad van die prinsdom Wladimir-Soezdal geword.
Teen die einde van die 15de eeu was die ou kerk vervalle en in 1472 het die Moskouse argitekte Kriftsof en Misjkin ’n nuwe katedraal begin bou. Twee jaar later, in Mei 1474, was die gebou amper klaar toe dit skielik inmekaartuimel tydens werk aan die hoofkoepel.
Ná die ramp het Iwan III Aristotele Fioravanti, ’n bekende argitek van Bologna, Italië, genooi om ’n nuwe kerk te ontwerp in die tradisie van Russiese argitektuur. Die Katedraal van die Mariahemelvaart in Wladimir is weer as model gebruik en Fioravanti het ’n ligte en ruim meesterstuk ontwerp wat die gees van die Renaissance gemeng het met Russiese tradisies. Die nuwe katedraal is in 1479 ingewy. Die binnekant is met muurskilderings beskilder en met talle ikone versier, onder meer die Teotokos van Wladimir. Die kerk het daarna as model gedien vir baie ander Russiese kerke.
In 1547 het die kroning van die eerste tsaar van Rusland, Iwan die Verskriklike, in die katedraal plaasgevind. Van 1721 af is die Russiese heersers hier gekroon. Die rituele inwyding van die Russies-Ortodokse metropoliete en patriarge het ook hier plaasgevind en hul grafte is ook hier.
Baie rampe het die katedraal in sy geskiedenis getref, onder meer brande in 1518, 1547, 1682 en 1737 en strooptogte deur die leërs van die Pools-Litause Gemenebes tydens die Tyd van Beroeringe in 1612. Tydens die Franse besetting van Rusland is dit gestoop en as ’n perdestal gebruik.
Die katedraal is tussen 1894 en 1895 en weer tussen 1910 en 1918 deeglik gerestoureer. Op 21 November 1917 is Tichon, die metropoliet van Moskou, hier ingehuldig as die eerste patriarg van die herstelde Patriargaat van Moskou. Ná die Russiese Rewolusie van 1917 het die Bolsjewiste al die kerke in die Moskouse Kremlin toegemaak en die katedraal het ’n museum geword. Met spesiale toestemming van Wladimir Lenin is die laaste Pasga in 1918 hier gehou.Die meeste van die katedraal se skatte is na die Kremlin se wapenmagasyn geskuif of oorsee verkoop.
Die gebou is in 1949/50, 1960 en 1978 opgeknap. In 1990, net ’n jaar of wat voor die verbrokkeling van die Sowjetunie, is die Oespenski-katedraal aan die Kerk terugbesorg vir periodieke kerkdienste.
Argitektuur
Die Oespenski-katedraal het ses kolomme, vyf apsisse en vyf koepels. Dit is geskoei op die Katedraal van die Mariahemelvaart in Wladimir in die sin dat kalksteenstapelwerk op ’n groot skaal gebruik is. Dit het ’n hoë kalksteenbasis en is gebou van wit steenblokke. Vir die boonste deel van die gebou het Fioravanti spesiale stene laat maak wat groter as die Russiese standaardgrootte was; dit het die gewig verminder en gesorg vir slanker boogstutte. Die oostelike twee kolomme voor die apsisse is tipies Russies omdat enorme reghoekige oop steunpilare gebruik is, terwyl die orige vier eenvoudiger Korintiese kolomme is. Die dun vorm van hierdie kolomme dra baie by tot die ligte, ruim effek van die binnekant.
Binne word die kerk oorheers deur sy muurskilderings. Die groot ikoonmuur dateer van 1547, maar die boonste twee rye is latere byvoegings van 1626 en 1653/1654 onder patriarg Nikon. Benewens sy liturgiese doel, het die ikoonmuur ook gedien as ’n soort trofeemuur – Russiese tsaars sou die belangrikste ikone van die stede wat hulle verower het by die versameling voeg. Een van die oudstes, Ikone met die Borsbeeld van Sint Joris, dateer van die 12de eeu en is na Moskou gebring deur Iwan die Verskriklike ná die verowering van Weliki Nowgorod in 1561.
Marcel Pagnol
Marcel Pagnol (28 Februarie 1895 – 18 April 1974) was 'n Franse skrywer, toneelskrywer en filmregisseur. Hy word as een van die belangrikste Franse skrywers van die twintigste eeu gereken. Sy verhale speel meestal in die Provensaalse platteland en klein dorpies af, en sy bekendste werke is sy jeug-outobiografieë La Gloire de mon père, Le Château de ma mère, die reeks toneelstukke Marius, Fanny en Cèsar, sowel as die films (en later hul romans) Jean de Florette en Manon Des Sources. Pagnol het in 1946 die eerste filmregisseur geword wat tot die prestigeryke Académie française verkies is.
Lewensgeskiedenis
Die gesin het in 1904, toe Marcel 9 was, 'n vakansiehuis La Bastide Neuve in die naburige dorpie La Treille gehuur, waar hulle die somervakansies saam met sy oom se gesin deurgebring het. Pagnol het tydens hierdie vakansies in die berge rondgedwaal, die omgewing verken, gejag, lokvalle vir voëls gestel en 'n liefde vir die plaaslike natuurlewe ontwikkel. Van hierdie wedervaringe is later opgeneem in sy nostalgiese jeug-autobiografieë La gloire de mon pere, Le chateau de ma mere en Les temps des secrets. Hy is diep deur sy ma se vroegtydige dood in 1910 getref, toe sy aan 'n longinfeksie oorlede is. Pagnol het sy hoërskoolopleiding in Marseille voltooi deur sy baccalaurette in filosfie in 1913 te behaal. Oor hierdie tydperk het hy later die boek Les temps des amours geskryf wat saam met die drie ander outobiografieë die reeks Souvenirs d'enfance vorm.
Hy begin sy studies in literatuur aan die Universiteit van Aix-en-Provence, maar moes dit onderbreek weens die uitbreek van die Eerste Wêreldoorlog toe hy opgeroep is as voetsoldaat. In Januarie 1915 word hy egter weens sy tenger gestel (faiblesse de constitution) ontslaan, en kon hy sy studies voortsit. Hy het met Simone Colin in Maart 1916 getrou en in November het hy met 'n graad in Engels gegradueer. Hierna het hy as Engelsonderwyser by verskillende hoërskole in Marseille klasgegee. In 1922 het hy na Parys verhuis waar hy aanvanklik weer as Engelsonderwyser werk voordat hy in 1927 bedank om hom op toneelskrywery toe te spits.
Hy en sy vrou Simone Collin woon sedert 1926 apart (hulle skei eers in 1941) en hy ontmoet en begin 'n verhouding met Kitty Murphy, 'n jong Engelse danseres. Hulle seun, Jacques Pagnol, word in 1930 gebore en het later sy pa se assistent geword. Hy woon later saam met Orane Demazis, wat as die inspirasie vir die karakter Fanny in sy toneelstukke dien. Hulle kry 'n seun Jean-Pierre Burgart in 1933, alhoewel Pagnol hom nie erken nie. Later, in 1936 word sy nuwe medewerkster Yvonne Pouperon swanger, en kry hulle 'n dogtertjie Francine Pagnol saam. Onmiddellik nadat hy en sy regte vrou in 1941 geskei is begin hy om saam met die aktrise Josette Day te woon. Hierdie verhouding hou net tot aan die einde van die Tweede Wêreldoorlog. In 1945 trou hy vir die tweede keer, met die aktrise Jacqueline Pagnol. Hulle het twee kinders, Frédéric (1946) en Estelle (1949), en sy bly tot en met sy dood in 1974 sy "bron van poësie en deernis".
Toneelskrywer
In Parys was hy 'n lid van 'n groep jong skrywers, en het saam met 'n medelid, Paul Nivoix, die toneelstuk Marchands de gloire geskryf wat in 1925 opgevoer is. Hierdie stuk, asook sy tweede poging, Jazz, in 1926, het egter nie veel opslae gewek nie. Sy eerste deurbraak was in 1928 met die satiriese komedie Topaze wat uiteindelik meer as 800 keer in Parys opgevoer sou word.
Terwyl hy in Parys was het hy na sy geboortestad terugverlang en was hy van plan om 'n Marseillese toneelstuk te skryf, maar sy vriende het hom hiervan afgeraai. Parys en haar kultuurlewe het Frankryk destyds oorheers en hy was skrikkerig om te veel as 'n skrywer van plaaslike, nie-universieële, verhale gesien te word. Dit was egter nadat hy die Brusselse opvoering van 'n plaaslike stuk Le Mariage de mademoiselle Beulemans bygewoon het dat hy besef: "'n Werk wat plaaslik is, maar diep opreg en oorspronklik, kan partykeer deel van 'n hele land se letterkunde word, en wêreldwyd waardeer word". Hierna het hy Marius, 'n verhaal wat in die hawe van Marseille afspeel, geskryf en dit word in 1929 in Parys opgevoer waar dit enorme sukses behaal, en hom landswye bekendheid besorg.
Filmregisseur
Tydens 'n besoek aan Londen in 1929 het Pagnol 'n vertoning van een van die eerste praat-films bygewoon. Hy was so beïndruk dat hy hom voorgeneem het om ook die filmvervaardiging te betree. Hy het Paramount Pictures gekontak en voorgestel dat sy toneelstuk Marius vir film verwerk word. Die rolprent is in 1931 vrygestel met Alexander Korda as regisseur. Dit het een van die eerste suksesvolle Franstalige rolprente geword. Na etlike versoeke van aanhangers skryf Pagnol die opvolg Fanny wat eers as toneelstuk en 'n paar maande daarna as rolprent vrygestel word. Die derde deel van hierdie reeks, die sogenaamde trillogie marseillaise, was César wat in 1936 uitgereik is.
Pagnol het sy eie filmateljee in 1932 op die platteland buite Marseille gestig. Hy het hierso oor die volgende dekade 'n groot aantal films vervaardig, waartydens hy as ondermeer regisseur, finansier, draaiboekskrywer en vertaler gewerk het, en waarin van die beroemdste Franse akteurs gespeel het. Hy is op 4 April 1946 tot die Académie française verkies, en was daarmee die eerste filmregisseur aan wie hierdie eer betoon is.
Skrywer
Pagnol het in 1945 vir die tweede keer getrou, toe hy met die aktrise Jacqueline Pagnol in die huwelik tree. Hulle het twee kinders gehad, Frédéric (1946) en Estelle (1949). Hy is swaar getref toe Estelle op driejarige ouderdom oorlede is, en het van die Suide af teruggevlug Parys toe. Hy het weer toneelstukke begin skryf, maar hulle is nie goed ontvang nie. Hy het hom dus na die skryf van 'n reeks outobiografiese verhale gewend – Souvenirs d'enfance – gebasseer op sy jeug in Provence.
In die tussentyd het Pagnol aan 'n tweede reeks – L'Eau des Collines – begin werk. Die tweeledige reeks het uit die boeke Jean de Florette en Manon des Sources bestaan wat in 1960 gepubliseer is. Die inspirasie vir hierdie reeks was die rolprent Manon des Sources wat Pagnol in 1952 met sy vrou Jacqueline in die hoofrol vervaardig het.
Nombuyiselo Adoons
Nombuyiselo Gladys Adoons is sedert Mei 2019 'n lid van die Nasionale Vergadering van Suid-Afrika vir die African National Congress.
Jacobus Wilhelmus Sauer
duimnael|links|Die eerste kabinet van die [[Unie van Suid-Afrika in 1910 onder leierskap van eerste minister Louis Botha.
Agter: J.B.M. Hertzog, Henry Burton, F.R. Moor, C. O'Grady Gubbins, Jan Smuts, H.C. Hull, F.S. Malan, David Graaff
Voor: J.W. Sauer, Louis Botha, Abraham Fischer]]
Jacobus Wilhelmus Sauer (1850 – 24 Julie 1913) was 'n Suid-Afrikaanse staatsman. Hy is gebore op Burgersdorp, studeer aan die Suid-Afrikaanse Kollege en word 'n prokureur op Aliwal-Noord. In 1876 word hy verkies tot die Koloniale Parlement. Hy is 'n ondersteuner van sir Gordon Sprigg en was Sekretaris van Naturelle Sake van 1881 tot 1884. In 1893 word hy Koloniale Sekretaris onder Cecil John Rhodes en in 1896 word hy leier van die opposisie in die Volksraad. Hy word 'n kampvegter van die nie-blankes en beskryf homself as 'n filantropiese radikaal. Hy weier 'n ridderskap toe dit hom aangebied word.
Nina Gunke
Nina Gunke (gebore 12 Julie 1955) is 'n Sweedse aktrise. Sy is bekend vir haar rolle in die rolprente Sex in Sweden (1977), The Great Day on the Beach (1991), en In Bed with Santa (1999), en in die televisiereeks Hedebyborna (1978).
Giniel de Villiers
Giniel de Villiers (gebore 25 Maart 1972) is 'n Suid-Afrikaanse motortydren jaer, bekendste vir die wen van die 2009 Dakar-tydren.
Monroeleer
Die monroeleer (ook monroedoktriene) was 'n beginsel in die buitelandse beleid van die Verenigde State vanaf die 19de eeu. Die term is afgelei van 'n toespraak wat Amerikaanse president James Monroe in 1823 voor die Amerikaanse Kongres gegee het. Monroe verklaar enige vorm van Europese betrokkenheid in die Wes-Halfrond taboe, met verwysing na politieke ingryping in die nuut onafhanklike lande in Suid-Amerika en nuwe pogings om Amerika te koloniseer. Monroe het egter belowe om die bestaande kolonies in die hande van die Europese magte te respekteer.
Monroe se toespraak was 'n reaksie op die Franse inval in Spanje, waarin die liberale grondwet van Cadiz in die land namens die Heilige Alliansie opgeskort is. Die afgevaardigde liberale het 'n beroep op die Amerikaners gedoen om in Spanje in te gryp. In sy boodskap aan die Kongres het president Monroe die Amerikaanse betrokkenheid in Spanje verwerp. Terselfdertyd het hy gewaarsku dat Europese koloniale aksies in Suid-Amerika nie aanvaar sal word nie.
Met die verbod op intervensie het Monroe ook gehoop om 'n moontlike Europese poging te stop om die Amerikaanse uitbreidingsproses te saboteer. Die Britte, die Spanjaarde en die Russe in die besonder is met agterdog beskou, omdat hulle aangrensende gebiede op die vasteland gehad het. Daarbenewens het baie kolonies in Suid-Amerika hul onafhanklikheid suksesvol bekom, waarna hulle spoedig diplomatieke erkenning van die Verenigde State verkry het. Om die voormalige koloniseerders, Spanje in die eerste plek, te ontneem van enige begeerte om die nuwe nasies terug te bring onder hul gesag, het Monroe dus kolonisasie in die westelike halfrond verbied. Hy respekteer egter kolonies wat die golf van onafhanklikheid oorleef het.
Die monroeleer was bedoel om verdedigend te wees, naamlik om die interne Amerikaanse uitbreidingsproses te beskerm. Monroe se idees was hoofsaaklik geïnspireer deur pragmatisme. Die Verenigde State sou daarin slaag om sy grondgebied tot ongeveer 1850 uit te brei tot waar dit vandag is, deur middel van sommige aankope en oorloë met Spanje en Mexiko. Alaska en Hawaii sou later volg.
Billy Lee (akteur)
Billy Lee (12 Maart 1929 – 17 November 1989) was 'n Amerikaanse akteur. Hy was bekend vir sy rolle in die rolprente Silk Hat Kid (1935), The Biscuit Eater (1940), Reg'lar Fellers (1941), en War Dogs (1942).
Heinrich April
Heinrich Giovanni April is 'n Suid-Afrikaanse politikus wat tans 'n lid van die Nasionale Vergadering van Suid-Afrika is, waar hy die African National Congress verteenwordig.
Mahu
Mahu of māhū in die tradisionele kulture van Hawaii en Tahiti is derdegeslagspersone met tradisionele rolle in die gemeenskap, soortgelyk aan dié in kulture van Tonga en Samoa.
In die hedendaagse Hawaii is dit alledaagse groeptaal vir transvestiete en transgender mense.
Boogstreep-ghieliemientjie
Habitat
Die vis leef in poele en strome met plantegroei in of aan die kante van riviere en mere. Hulle vreet klein water insekte en ander klein organismes. Die vis broei in die somer en die wyfie lê haar eiers op onderwater wortels en plantegroei. Die vis bereik volwassenheid binne een jaar. Die vis oorleef in akwariums en visdammetjies.
Klarinet, Emalahleni
Klarinet is 'n voorstad van Witbank in die Nkangala-distriksmunisipaliteit in Mpumalanga, Suid-Afrika.
Girgian
Girgian en die betekenis daarvan in Koeweit
Dit wil voorkom of die gebruik van Girgian as fenomeen sy oorsprong in Koeweit het en dat dit van hier na ander Midde-Oosterse lande uitgebrei het. Daar word uitdruklik genoem dat die gebruik ’n blote kultuurverskynsel is en dat dit geen verbintenis met die Islam-geloof as sodanig het nie. Dit kom wel net gedurende die maand van Ramadan voor en dit is moontlik waarom dit met Islam verbind word.
Lippy Lipshitz
Israel lsaac (Lippy) Lipshitz (8 Mei 1903 – 17 Mei 1980) was 'n Suid-Afrikaanse beeldhouer, skilder en drukmaker. Hy word saam met Moses Kottler en Anton van Wouw as een van die belangrikste Suid-Afrikaanse beeldhouers beskou. Hy is in 1903 in Litaue gebore, maar die gesin het in 1908 na Suid-Afrika verhuis. Van 1922 tot 1925 het hy aan die Kunsskool in Kaapstad gestudeer en is vroeg in sy twintigerjare deur Moses Kottler aangemoedig om beeldhoukuns te beoefen. Van 1925 tot 1926 was hy 'n assistent van H.V. Meyerowitz, maar is kort daarna na Parys om sy studies onder Antoine Bourdelle voort te sit. Hier het hy bevriend geraak met ander beeldhouers, soos Brancusi, en hy is ook deur die werk van Soutine en Chagall beïnvloed.
Girgian
Wat behels dit?
Girgian is ’n vriendelike en prettige praktyk wat deur die kinders beoefen word en waartydens hulle bedank word vir die opoffering wat hulle in die eerste twee weke van die vasperiode wat Ramadan kenmerk, gemaak het. Dit is ook ’n meganisme om die kinders te motiveer om die volgende twee weke steeds die opofferinge wat met die vasperiode gepaard gaan, vol te hou.
Lippy Lipshitz
Ná vier jaar in Parys het hy in 1932 na Suid-Afrika teruggekeer. Net soos so baie ander kunstenaars wat gedurende die eerste paar dekades van die 20ste eeu in die buiteland gestudeer en na Suid-Afrika teruggekeer het met nuwe idees oor die kontemporêre kunsstromings in Europa, het Lippy Lipshitz se werk in Suid-Afrika nie baie gunstige kritiek gekry nie. Hy het nietemin sy kunsloopbaan voortgesit en hom ook op die grafiese kuns toegelê.
Girgian
Wat behels dit?
Die praktyk word op die drie middelste dae van die maand waarin Ramadan gevier word, beoefen. Dit beteken dus op dag 13, 14 en 15 van die Maankalender. Dit is belangrik om te onthou dat dit ook die dae is wanneer dit volmaan is. In die dae voor modernisering en verstedeliking het die volmaan genoeg lig in die donker woestyn gegee sodat die praktyk toe reeds kon beoefen word.
Lippy Lipshitz
Sedert sy terugkeer tot in 1937 het hy 'n ateljee met Wolf Kibel gedeel. In 1938 was hy 'n stigterslid van die sogenaamde Nuwe Groep, 'n groep kunstenaars wat hulle daarvoor beywer het om nuwe kunsrigtings onder die aandag van Suid-Afrikaanse kritici en die publiek te bring.
Girgian
Hoe word dit gedoen?
Die kinders in ’n bepaalde gemeenskap kom net ná die aandgebede wanneer die dag se vasroetine beëindig word, bymekaar. Elkeen is toegerus met ’n klein sakkie wat van katoenmateriaal gemaak is. Die sakkie het ’n materiaalband of lint wat dit moontlik maak om die sakkie om die nek te hang en dus kan die kinders hulle hande vrylik beweeg en so meedoen aan kinderlike opgewondenheid. Die sakkie oop aan die een kant, met drie kante wat gestik is.
Lippy Lipshitz
In 1947 is Lippy Lipshitz vir 'n jaar na Engeland en Europa, waar van sy werk ten toon gestel is. In 1950 het hy senior lektor in beeldhoukuns aan die Michaelis-Kunsskool in Kaapstad geword, 'n pos wat hy tot 1963 beklee het. Daarná is hy as medeprofessor in die skone kunste aan die Universiteit van Kaapstad aangestel. Tussenin het hy verskeie reise na Europa onderneem. Lipshitz het in 1978 na Israel geëmigreer waar hy in 1980 oorlede is.
Girgian
Hoe word dit gedoen?
Op ’n gekose aand (een van die drie aande in die middel van die maand van Ramadan) word die dogtertjies in tradisionele drag getooi en die  groepie kinders gaan dan al jubelend van huis tot huis. Hulle klop aan die deur en wanneer die eienaar oopmaak hou hulle die katoensakkie uit en verwag dat die eienaar iets in die sakkie sal plaas. Huiseienaars ken die gebruik goed en is gewoonlik gereed vir ’n Girgian-besoek.
Lippy Lipshitz
Lipshitz het van 'n groot verskeidenheid materiale gebruik gemaak, soos klei, hout, metaal, ivoor, graniet of been. Sy grafiese werk bestaan hoofsaaklik uit monotipes, houtsneë en etse. Sy openbare opdragte sluit in 'n graniet-gedenkteken vir die Duitse Setlaarsmonument in Oos-Londen, reliëfpanele vir onder meer die Provinsiale Biblioteek in Kaapstad en borsbeelde van openbare figure.
Lippy Lipshitz se werk is nie net in Suid-Afrika en in die buiteland ten toon gestel nie, maar ook in verskeie versamelings en museums opgeneem. 'n Erepenning is in 1964 deur die Suid-Afrikaanse Akademie vir Wetenskap en Kuns aan hom toegeken.
David Baszucki
David Baszucki (gebore 20 Januarie 1963) is 'n Amerikaanse entrepreneur, ingenieur en uitvinder. Hy staan bekend as die stigter van Roblox. Hy het voorheen gestig en gedien as hoof uitvoerende beampte van Knowledge Revolution, wat in Desember 1998 deur MSC Software verkry is.
Vroeë lewe en opvoeding
Baszucki is op 20 Januarie 1963 in Kanada gebore. Hy het Eden Prairie High School in Eden Prairie, MN, waar hy die kaptein van sy hoërskool TV quiz span was. Hy het later van Februarie tot Julie 2003 sy eie praatradio vir KSCO Radio Santa Cruz aangebied. Baszucki studeer ingenieurswese en rekenaarwetenskap aan die Stanford Universiteit. Hy studeer in 1985 as 'n Algemene Motors-skolier in elektriese ingenieurswese.
Kennisrevolusie
In 1989 het Baszucki saam met sy broer, Greg Baszucki, die maatskappy Knowledge Revolution gestig na aanleiding van die ontwikkeling van hul opvoedkundige toepassing Interactive Physics. Oorspronklik vrygestel vir Macintosh rekenaars, Interaktiewe Fisika was 'n bekroonde ingenieurswese simulasie sagteware produk wat gebruikers, in die eerste plek onderwysers en studente, toegelaat word om hul eie te skep fisika eksperimente in 'n 2D laboratorium omgewing.
As 'n follow-up aan Interaktiewe Fisika, Knowledge Revolusie begin die meganiese ontwerp sagteware werkende model in die vroeë 1990's. Net soos sy susterprogram het Work Model ook 'n stel virtuele meganiese komponente, soos vere, toue en motors, verskaf wat gebruik kan word om basiese fisiese simulasies in 'n 2D-werkruimte te skep.
In Desember 1998 is Knowledge Revolution verkry deur MSC Software, 'n simulasie sagteware maatskappy in Newport Beach, Kalifornië, vir $ 20 miljoen. Baszucki is vanaf 2000 tot 2002 as Visepresident en Hoofbestuurder van MSC Software aangewys. Hy het egter sedert 2003 tot 2004 Baszucki & Associates, 'n beleggingsmaatskappy in Engeland, gevestig.
Roblox
In 2004 het Baszucki begin werk met 'n vroeë prototipe van Roblox onder die werkstitel DynaBlocks. Dit is later in 2005 vernoem na Roblox, 'n portmanteau van "robots" en "blocks". Die webwerf amptelik van stapel gestuur in 2006. Roblox Corporation, hoofkwartier in San Mateo, Kalifornië, bied 'n platform wat gebruikers toelaat om hul eie speletjies te ontwerp en 'n wye verskeidenheid ervarings te ontwikkel wat deur ander gebruikers ontwikkel is deur die Roblox Studio se eie skeppingsmotor. In 'n Junie 2016 onderhoud met Forbes, Baszucki gesê dat die idee vir Roblox is geïnspireer deur die sukses van sy Interaktiewe Fisika en werkende model sagteware programme, veral onder jong studente: "Aangesien hoe kinders verlig toe hulle klaar was die skep van die gebruik van ons fisika sagteware het my laat dink aan wat die uiteindelike platform vir ons verbeelding sou wees. Ek hou ook van konstruksiespeelgoed en ek het gesien hoe die rigting 3-D-lewering gaan. Dit het my duidelik geword dat daar 'n geleentheid was om 'n innemende, 3-D, multispeler-platform in die wolk te skep waar mense hul ervarings kon voorstel, skep en deel. " 'n Desember 2017 studie wat deur die media meting en analitiese maatskappy Comscore gedoen is, het getoon dat die platform meer maandelikse ure (51.5 miljoen) van besoekers onder 13 op rekenaarrekenaars as YouTube (19.4 miljoen) gesien het. Daarbenewens het die studie bepaal dat Roblox ook meer gemiddelde maandelikse besoeke van gebruikers onder 18 op rekenaars gekry het as YouTube en Netflix.
In 'n onderhoud met VentureBeat in Desember 2016 het Baszucki gesê: "Ons glo ons begin 'n netwerk-effek sien. Retensie word hoër as meer mense saam met hul vriende kom speel en 'n beter kans kry om hul vriende te vind. " Baszucki het tydens 'n April 2018-entrepreneuriese gedagtesleierskap by Stanford die groei van Roblox toegeskryf aan die nakoming van die beginsels van platform. Dit laat gebruikers toe om virale inhoud te skep wat ander mense na die platform lok en dit stel skeppers in staat om die monetisering te bestuur.
Baszucki is van mening dat Roblox 'n nuwe "menslike mede-ervaring" -kategorie inskakel wat groter sal raak as dobbel. In 'n onderhoud met Forbes in September 2018 het Baszucki gesê: "Net toe ons begin het, het ons ons voorgestel dat 'n nuwe kategorie mense dinge saam doen. 'n Kategorie wat vriende gehad het, soos sosiale netwerke ; 'n kategorie wat betrokke was 3-D, soos speletjies; 'n kategorie wat koel inhoud gehad het, soos 'n media-maatskappy; en uiteindelik 'n kategorie wat onbeperkte skepping het, soos 'n bougoedgoed. "
Op 15 Januarie 2019 het Roblox 'n nuwe digitale beleefdheidsinisiatief met die aanlynveiligheidskenner Laura Higgins aan die roer geloods. Die inisiatief is daarop gerig om nuwe programme te skep, asook om tegnologie- en gedragstendense te identifiseer, wat kinders, tieners, ouers en versorgers sal bemagtig met die vaardighede om positiewe aanlyn-ervarings te skep, volgens 'n persverklaring. Baszucki het gesê: "Roblox se missie is om die wêreld bymekaar te bring. As 'n opleidingsveld vir die lewe bevorder ons die nuwe gedrag en vaardighede wat digitale burgers nodig het in hierdie vinnig veranderende wêreld. Ek is bly Laura sal by ons aansluit om ons pogings in hierdie belangrike gebied te lei. "
In Augustus 2009 het Roblox Corporation ongeveer $ 2.2 miljoen van befondsing opgedoen, onder leiding van Altos Ventures en First Round Capital. In Junie 2011 het die maatskappy sy tweede ronde van waagfinansiering gesluit met $ 4 miljoen in beleggingskapitaal van bestaande beleggers, waaronder Altos Ventures en First Round Capital. In Maart 2017 het Roblox 'n belegging van $ 92 miljoen in 'n finansieringsronde onder leiding van Meritech Capital Partners en Index Ventures verseker. In September 2018 het Roblox aangekondig dat dit gesluit is op 'n $ 150 miljoen Series F-finansieringsronde onder leiding van Greylock Partners en Tiger Global Management, met deelname van bestaande beleggers, waaronder Altos Ventures, Index Ventures en Meritech Capital Partners.
Roblox het die volgende toekennings ontvang:
Ander sakebelange
Baszucki het van 2003 tot 2004 die engel beleggingsmaatskappy Baszucki en Medewerkers gelei. Hy het saadfinansiering aan Dealix, 'n motor-internet bemarkingsdiens wat deur The Cobalt Group, en Friendster, 'n sosiale netwerkdiens, verkry is.
Toekennings en erkenning
Baszucki het die volgende toekennings en honneurs ontvang:
Girgian
Hoe word dit gedoen?
Dit is die gebruik om drie verskillende items ter erkenning in die sakkie te plaas. Dit bestaan uit lekkergoed, neute en kontant. Die kontant word tot munte beperk. Terwyl sowat ’n koppie lekkergoed, neute en kontant in elkeen se sakkie gegooi word, sing die kinders spontaan ’n liedjie. Die woorde het die volgende strekking:
David Baszucki
Persoonlike lewe
Baszucki woon in die San Francisco Bay Area saam met sy vrou en hul vier kinders.
Girgian
Hoe word dit gedoen?
“God seën u kinders (elke kind se naam word genoem) mag Hy vir … (die kind se naam) behoed en bewaar vir hulle ouers, en veral vir die mamma van die huis.”
Die liedjie word vir elke kind in die bepaalde huis wat aan die groepie bekend is, gesing.
Die jubelende jong klompie groet en beweeg na die volgende huis.
Jare gelede het die lekkergoed uit eenvoudige en goedkoop lekkers bestaan en was die neute beperk tot grondboontjies. Kontant was maar aan die skraps kant. In die welvaart van vandag is die lekkergoed van die nuutste handelsnaam sjokolade. Die grondboontjies is vervang deur die varsste en lekkerste gewone en gegeurde neute.
Grigian is  ’n oomblik van erkenning vir die kinders se opoffering om die reëls van die vasperiode te gehoorsaam. Dit skep ook ’n gees van opwinding en poog om die waardes van eerlikheid en betroubaarheid te bevorder.
Wanneer die kinders die gasvryheid, vriendelikheid, gulhartigheid, mededeelsaamheid en vrygewigheid van ’n vreemde Koeweitse familie by die huis se voordeur beleef,  ervaar hulle ’n gevoel van prestasie en erkenning vir die opofferinge wat hulle gedurende die vasperiode gedoen het.
Wanneer die kinders later die aand die sakkie en kartondosies oopmaak en die inhoud, saam met hulle oomblik van kinderlike pret geniet, vervaag die moeite wat hulle tydens Ramadan beoefen  het.
Die praktyk het oor tyd heen ontwikkel. Deesdae is kleurvolle, spesiale kartondose in die handel beskikbaar. Dit word dan vooraf  met lekkernye en neute gevul en wanneer die singende groepie kinders aan die deur kom klop, ontvang hul elkeen hul Girgian-geskenk in ’n pragtige verpakking.
Without
Die Without (Ilex mitis) is 'n middelgroot tot groot boom wat voorkom in die suide en ooste van Suid-Afrika en ook in Gauteng, Limpopo, Mpumalanga en Sentraal- en Oos-Zimbabwe. Dit staan ook bekend as die waterboom of waterhout. In Engels staan die boom bekend as African holly, Cape holly, Wild holly en Watertree.
Diane Mizota
Diane Mizota (gebore 9 September 1973) is 'n Amerikaanse aktrise. Sy is bekend vir haar rolle in die rolprente Boogie Nights (1997), Austin Powers in Goldmember (2002), Cyrus (2010), en The Green Hornet (2011).
Van Riebeeck-penning
Die Van Riebeeck-penning word deur die Nederlands-Zuid-Afrikaanse Vereniging (NZAV) uitgereik aan persone wat 'n buitengewone en langdurige bydrae gelewer het tot die ontwikkeling van die kulturele en taalkundige betrekkinge tussen Nederland en Suid-Afrika.
Ontvangers van die erepenning was
Rote Armee Fraktion
Die Rote Armee Fraktion ("Rooi Leër Faksie", kort RAF), aanvanklik deur sommige media ook "Baader-Meinhof-bende" of "Baader-Meinhof-groep" genoem, was 'n linkse terreurgroep wat tussen 1970 en 1998 in Duitsland aktief was. Dit is deur Andreas Baader, Gudrun Ensslin, Horst Mahler, Ulrike Meinhof en ander lede gestig.
Die RAF het ditself as kommunistiese, anti-imperialistiese stedelike guerilla-organisasie volgens die Suid-Amerikaanse voorbeeld van die Tupamaros in Uruguay beskou. Die RAF was verantwoordelik vir 34 moorde, talle bankrooftogte en bomaanslae. In 1998 het hulle 'n persverklaring uitgereik waarin hulle hul selfontbinding aangekondig het. Tot daardie tydstip het ook 27 lede en simpatisante van die RAF hul lewens as gevolg van polisie-optrede, selfmoord, hongerstaking of siekte verloor.
Gerd Hagman
Gerd Hagman (4 Julie 1919 – 30 November 2011) was 'n Sweedse aktrise. Sy was bekend vir haar rolle in die rolprente Hem från Babylon (1941) en Brott i paradiset (1959), en in die televisiereeks Mumindalen (1973).
DeQuina Moore
DeQuina Moore is 'n Amerikaanse aktrise. Sy is bekend vir haar rolle in die rolprente Camp (2003), Rachel Getting Married (2008), Ghost Town (2008), en Joyful Noise (2012).
Falklandoorlog
Die Falklandoorlog (Engels: Falklands War, Falklands Conflict of Falklands Crisis; Spaans: Guerra de las Malvinas of Guerra del Atlántico Sur) het in 1982 tussen Argentinië en die Verenigde Koninkryk plaasgevind. Die oorlog het na aanleiding van 'n dispuut tussen dié twee lande oor die Falkland-eilande en Suid-Georgië en die Suidelike Sandwicheilande ontstaan. Die oorlog begin op 2 April 1982 toe Argentynse magte die Falkland-eilande binnegeval en beset het en eindig met die oorgawe van die Argentynse magte op 14 Junie 1982.
Geskiedkundige agtergrond
Die Falklandeilande is in 1592 deur die Engelsman John Davis ontdek. Hy het die Falklandargipel vernoem na die destydse tesourier van die vloot. Die Fransman Louis-Antoine de Bougainville, uit Saint-Malo, het daar in 1763 voet aan wal gesit en die eilandgroep die Îles Malouines genoem. In 1765 stig die Britte 'n kolonie daar. Argentinië het in 1831 die Falklandeilande geëis, maar in 1833 het die Britte hul soewereiniteit herbevestig. Die eilande het steeds onder Britse gestaan, maar Argentinië het hulle sedertdien opgeëis.
Aanloop
Die eilande is ekonomies aantreklik vanweë die ryk visvanggebied in die omliggende waters en die moontlikheid dat daar ander hulpbronne (insluitende olie) teenwoordig is. Wie die eilande besit, het die reg om 'n Eksklusiewe Ekonomiese Sone of EES van 200 seemyl daar rondom op te eis. Die dieper rede vir die oorlog was egter polities. In 1982 het die Argentynse junta van Leopoldo Galtieri besluit om op die nasionalistiese gevoelens van sy landgenote te reageer deur die Falklandeilande te beset. Hy het daarin geslaag om aandag af te trek van interne probleme soos die verslegtende ekonomiese situasie en ontevredenheid met die regime van die junta (insluitend die sogenaamde Vuiloorlog). Die leier van die Argentynse leër het verkeerdelik aanvaar dat die Verenigde Koninkryk, wat destyds groot ekonomiese en sosiale probleme gehad het, nie op die besetting sou reageer nie. Dit was 'n wanopvatting, juis omdat premier Margaret Thatcher die aanval kon gebruik om die land te verenig en terselfdertyd haar herverkiesing te verseker.
Militêre konteks
Argentinië het die eilande op 2 April 1982 binnegeval. Die Verenigde Koninkryk het daarna 'n spesiale taakmag na die eilande gestuur om dit van die Argentynse te herverower. In Junie het Britse troepe op die Falkland-eilande geland. Die Britte het daarin geslaag om die eilande terug te wen. Die oorlog het die lewens van 649 Argentyne en 258 Britte gekos. Twee oorlogskepe het bekend geword as gevolg van hierdie oorlog: die Argentynse ligtekruiser ARA General Belgrano en die Britse torpedobootjagter HMS Sheffield.
Inligting
Inligting (Engels: information) is die resultaat wat verkry word as data versamel, verwerk, gemanipuleer en georganiseer word op so 'n manier dat dit die kennis van die ontvanger verryk.
Falklandoorlog
Vulcan-bomwerper aanvalle
Vir Operasie Black Buck het die Britte vyf missies met Avro Vulcan-bomwerpers van die eiland Ascension oor 15 000 km gevlieg, met sewe keer in die lug brandstofvoorsiening vir die uitgaande vlug en een vir die terugvlug. Die Handley Page Victor-tenkvliegtuie moes ook in die lug brandstof bekom. Dit was die verste missie tot dusver met bomwerpers. Drie missies was op die Stanley-lughawe gerig en twee missies met AGM-45 Shrike-missiele teen radarinstallasies.
Inligting
"Inligting" as konsep het verskeie betekenisse wat wissel van alledaagse gebruik tot tegniese betekenisse. Algemeen gesproke verwys inligting na kommunikasie, beheer, data, vorm, instruksie, kennis, mening, verstandelike begrip, stimulus, patroon en voorstelling.
Daar is geen aktiwiteit in die samelewing waarby informasie nie betrokke is nie. Toe die mens begin besef wat hy met die kennis kon doen wat uit inligting voortspruit, het daar feitlik 'n kennisontploffing plaasgevind. Terwyl dit vroeër as vanselfsprekend aanvaar is, word inligting deesdae doeltreffend benut en in 'n verskeidenheid van dissiplines toegepas. 'n Onderskeid kan gemaak word tussen natuurlike inligting, afkomstig uit biologiese, fisiologiese en ander wetenskaplike prosesse, en geskepte inligting, wat deel uitmaak van tale, kodes en tegnieke. Die kwantitatiewe benadering tot inligting vind uiting in die inligtingsteorie, terwyl die hantering daarvan inligtingverwerking behels.
Falklandoorlog
ARA General Belgrano
ARA General Belgrano was die voormalige Amerikaanse kruiser USS Phoenix, wat die aanval op Pearl Harbor oorleef het. Die skip is op 2 Mei 1982 aangeval deur die HMS Conqueror, 'n Britse kernaangedrewe-duikboot, wat drie 21-duim-Mark 8 mod 4-torpedo's wat uit die Tweede Wêreldoorlog dateer, afgevuur het, hoewel die skip ook die nuwer Mark 24 Tigerfish aan boord gehad het. Die aanval op die Belgrano het 323 mense se lewens gekos. As gevolg van hierdie optrede is die hele Argentynse Vloot na sy hawens teruggeroep, wat beteken dat dit nie meer 'n gevaar vir die Britse vloot ingehou het nie. Die Belgrano is die enigste skip wat gesink is deur 'n vyandelike aksie van 'n kernaangedrewe duikboot. Daar was en is nog steeds kontroversie rondom die aanval op die Belgrano omdat dit tydens die aanval buite die sogenaamde 'oorlogsuitsluitingsone' was en die rigting van navigasie weg van die eilande af was. Daar word beweer dat die aanval 'n vergelding was vir die verliese van die Britse Vloot, wat baie swaarder was as wat aanvanklik verwag is, hoofsaaklik as gevolg van die Britse onderskatting van die Argentynse Lugmag. In 1994 het die Argentynse regering erken dat die keldering van die Belgrano 'n wettige oorlogshandeling was.
Frances Baard
Frances Goitsemang Baard (1 Oktober 1909 – 1997) was die organiseerder vir die ANC Vroueliga en lid van die United Democratic Front (UDF). Die Diamantvelddistrik in Kimberley se munisipaliteit is hernoem na die Frances Baard-distriksmunisipaliteit. Schoemanstraat in Pretoria is ook hernoem na Frances Baardstraat.
Inligting
Inleiding
Feitlik al die kennis waaroor die mens beskik, word op die een of ander manier opgeteken en bewaar en gereeld hersien. Daarvan getuig die miljoene boeke, tydskrifte, foto's, magneetbande, diagramme, formules en kaarte oor die hele wêreld. Terwyl kennis vroeër hoofsaaklik beperk was tot klein groepe mense, waardeur hulle 'n groot voordeel bo ander gehad het, stel die toeganklikheid van kennis vandag enigeen daartoe in staat om dieselfde voordeel daaruit te trek.
Met moderne kommunikasiemiddels soos posversending, telefoondienste, koerante en die radio- en televisienetwerke word inligting daagliks oorgedra en uitgeruil. Die waarde van sulke inligting word bepaal deur die mate van onsekerheid oor 'n toestand of gebeurtenis wat opgeklaar of verminder word. 'n Berig wat lui "1 + 1 = 2", bevat eintlik nie inligting nie omdat daar min twyfel oor die antwoord bestaan. Die berig dat 'n oorwinning in 'n wedstryd behaal is, bevat wel inligting aangesien 'n gelykopbeslissings of 'n nederlaag ook moontlik was, maar nie voorspel kon word nie. Om die waarde van die inligting te bepaal, moet die ontvanger bewus wees van die verskillende moontlikhede van die uitslag, anders kan hy nie die waarde van die inligting evalueer nie. Inligting oor toestande en gebeure word in numeriese en nie-numeriese inligting ingedeel en onder die versamelnaam data geklassifiseer.
Falklandoorlog
HMS Sheffield
Twee dae na die keldering van die Belgrano is die HMS Sheffield deur 'n Exocet-missiel getref wat Argentinië van Frankryk gekoop het. Dit is gelanseer deur 'n Argentynse Dassault Super Étendard-vliegtuig van wat 32 tot 45 km weg was. Nadat die Sheffield gesink het, onttrek die grootste skepe in die Britse Vloot (die vliegdekskip HMS Invincible en HMS Hermes) buite die bereik van die Argentynse vliegtuie. Slegs die fregatte waarmee die Argentynse posisies op die eilande gebombadeer is en troepvervoerskepe was dus steeds die doelwit van die byna daaglikse aanvalle deur die Argentynse Lugmag. Net so is die vervoerskip RFA Sir Galahad, met eenhede van die Walliese wagte aan boord, getref, wat 48 sterftes tot gevolg gehad het. Die Atlantic Conveyor, met 6 helikopters aan boord, is ook getref, wat tot 12 sterftes gelei het.
Gevolge
Hierdie oorlog wat vir Argentinië sleg verloop het, het die einde van die junta ingelei. In die Verenigde Koninkryk het die steun vir die regering van Margaret Thatcher toegeneem as gevolg van die oorlog. Die eilande word sedert die herowering deur die Verenigde Koninkryk regeer, maar word steeds deur Argentinië geëis.
Inligting
Inleiding
Numeriese data bevat hoofsaaklik syfers en tabelle, terwyl nie-numeriese data meer beskrywende gegewens bevat. Die data vorm deel van die verkryging, die oordra, die berging, verwerking en ontleding daarvan tot die uiteindelike handeling. Die verkryging van die data sluit onder meer in waarnemings en naslaanwerk. Deur middel van kommunikasie word die inligting oorgedra en die handeling kan gou plaasvind, of dit kan geliasseer en gebêre word vir latere gebruik. Die verwerking sluit onder meer in die berekening en samestelling van statistiek waaruit sekere gegewens bekend word. Die gegewens word dadelik gebruik of gebêre. Sulke data kan betrekking hê op enige faset van die wetenskap, die tegnologie, die handel of die politiek. Met insae in die inligting word dit ontleed, hetsy deur 'n rekenaar of die mens self, waaruit sekere afleidings by en beslissings gemaak kan word.
Frances Baard
Agtergrond en opvoeding
Frances Maswabi Baard is gebore as Frances Maswabi in die voorstad Beaconsfield in Kimberley op 1 Oktober 1909. Ander bronne reken dat sy eerder in 1901 gebore is. Haar pa, Herman Maswabi van Ramotswa in Botswana, het in Kimberley by die myne gewerk. Frances se ma, Sarah Voss, was 'n Tswana-vrou. Frances het in 1942 met Lucas Baard getrou. Die huwelik is in Port Elizabeth gesluit, maar sy het Lucas Baard geken vanaf haar skooldae in Kimberley.
Inligting
Inleiding
Die kringloop, wat in wese neerkom op 'n wisselwerking tussen waarneming en handeling, het 'n patroon ontwikkel waarin navorsers begin belangstel het en wat aanleiding gegee het tot 'n studie bekend as die kubernetika. Daarvolgens toon al die verskillende inligtingdissiplines ŉ ooreenkoms ten opsigte van toestand, waarneming en reaksie. Inligting word in 'n verskeidenheid van dissiplines toegepas. Die suiwer wetenskap bestudeer inligting om meer te wete te kom oor die aard daarvan, waarnemings wat gedoen word en hoe dit oorgedra word. Wetenskaplikes lê hulle deurgaans toe op wat die hoeveelheid, betekenis en inhoud van inligting behels en probeer veral uitdrukking daarvoor vind in wiskundige terme. So is inligting meer verstaanbaar as dit kwantitatief (konkreet met syfers en vergelykings) voorgestel kan word. Op fisiologiese gebied kan inligting byvoorbeeld gebruik word in die senuweestelsel en die brein. Prikkels wat deur die senuweestelsel na die brein oorgesend word, verskaf waardevolle inligting oor die omgewing waarin die mens of dier verkeer.
Frances Baard
Agtergrond en opvoeding
Frances het skoolgegaan by die Racecourse Primary School en die Lyndhurst Road School voordat sy die bekende Perseverance School bygewoon het. As gevolg van haar vader se afsterwe moes sy dié skool verlaat. Daarna het sy kortliks as 'n onderwyser gewerk en later as 'n huishulp en fabriekswerker in Port Elizabeth.
Inligting
Inleiding
Die senuweestelsel word ondersteun deur kliere in die liggaam wat hormone afskei en waar- op sekere liggaamsdele reageer. Die inligting wat in die hormone vervat is, word op 'n biologiese wyse deur die betrokke orgaan vertolk op grond van die genetiese kode. In die samestelling van die kode speel aminosure 'n belangrike rol. Kombinasies van verskillende aminosure vorm afsonderlik herkenbare eiwitte, en die reaksie van 'n orgaan word bepaal deur die opname van eiwit deur die proses van stofwisseling. Stofwisseling kan ŉ fisiese reaksie tot gevolg hê, deur byvoorbeeld die spiere te laat saamtrek, of dit kan 'n meer subtiele, psigologiese (sielkundige) stimulus aan die brein verskaf. Dit is stimuli soos hierdie wat 'n mens se gemoedstemming bepaal of daartoe lei dat 'n mens 'n beslissing kan neem. Verder het inligting ook betrekking op die verskillende kommunikasiemetodes, wat insluit tale, gebare en kodes en deel vorm van die media.
Frances Baard
Politieke deelname
Dit was in hierdie tyd (1948) dat Baard 'n aktivis vir die African National Congress (ANC) geword het. Sy het ook by 'n vakbond aangesluit as gevolg van haar ervarings van onderdrukking en uitbuiting tydens Apartheid. Sy was beïnvloed deur Raymond Mhlaba en Ray Alexander.
Inligting
Inleiding
Die media omvat die middele en bedrywighede waardeur inligting verkry en oorgedra word. In sy primêre vorm word inligting verkry deur sintuiglike waarneming; so genoem na aanleiding van die mens se sintuie, naamlik reuk, smaak. gevoel, gehoor, gesig en selfs die mistieke sesde sintuig, te wete intuïsie. Waarneming behels verder ook ŉ verskeidenheid van aktiwiteite. So byvoorbeeld kan 'n persoon se optrede of 'n gebeurtenis bloot betrag word en 'n aantekening van die waarneming gemaak word sodat dit nie verlore gaan nie. Tydens 'n optrede of gebeurtenis word daar dikwels sake opgehaal wat op ŉ bandopnemer vasgelê kan word. 'n Voorbeeld van so 'n waarneming is die van 'n verslaggewer wat later ŉ verslag of 'n artikel moet skryf. Meer gevorderde aktiwiteite is dié van studente, navorsers en tegnici wat hulle toelê op die verkryging van inligting deur middel van wetenskaplike metodes.
Frances Baard
Politieke deelname
Sy was 'n organiseerder vir die ANC Vroueliga in 1952 tydens die veldtog van verset. Later het sy ook onderskeidelik die werk van die Sekretaris en Tesourier by die ANC Vroueliga se tak in Port Elizabeth behartig. In die middel van die 1950's het sy gedien as die nasionale tesourier van die ANC Vroueliga en sy was 'n uitvoerende komiteelid en 'n plaaslike tak se president van die Federasie van Suid-Afrikaanse Vroue (FEDSAW).
Inligting
Inleiding
Dit sluit in die gebruik van instrumente, meting, eksperimente en berekeninge. In die handel bestudeer klerke en sakemanne op hulle beurt byvoorbeeld syfers en gegewens en maak aantekeninge daarvan vir gebruik as sake-inligting. Wanneer inligting oorgedra word, moet dit verstaanbaar wees of ten minste reg vertolk kan word. Die vereiste vir waardevolle inligting is dat dit onsekerheid kan opklaar en tot 'n handelinglei. Dit is byvoorbeeld belangriker vir iemand om te weet watter pryse hy vir sy produk op die verskillende markte kan behaal as wat die waarde van sy produk is. wat hy waarskynlik reeds weet. Die persoon moet ook op die hoogte van ander moontlikhede wees. 'n Aanduiding van 'n markprys sal nie vir hom veel beteken nie tensy hy bewus is daarvan dat hy ŉ hoër of laer prys kan ontvang. Die mees algemene wyse waarop inligting oorgedra word, is deur middel van taal.